The Weekender Mar 10, 11, 12: Your Guide To Stockholm’s Weekend - Totally StockholmTotally Stockholm
CATEGORY: WEEKENDER | #TAGS Cat Princess, mmmmm, Sthlm Techno City, Weekender.	Tweet Nieuwe vlonderbrug op Ameland | Nieuwsblad NOF
6 oktober 2018 om 07:22 uur
© Foto Theun Wiersma | Nieuwe vlonderbrug op Ameland Voorsitter wil beleggings lok | News24
Voorsitter wil beleggings lok
Joe Ferreira, eienaar van Supertubes in Jeffreysbaai en ’n rondreisende pretpark, is onlangs as die Kouga Besigheidsforum (KBF) se nuwe voorsitter aangewys. Foto:MONIQUE BASSON
GESOUTE besigheidsman Joe Ferreira het groot planne vir Kouga en die plaaslike ekonomie - al lyk dit of hy heeldag speel.
Ferreira, eienaar van Supertubes in Jeffreysbaai en ’n rondreisende pretpark, is onlangs as die Kouga Besigheidsforum (KBF) se nuwe voorsitter aangewys. Hy neem die leisels oor by een van Jeffreysbaai se bekendste inwoners, Finney Jordaan.
Sy visie vir die forum? “’n Besigheidsforum vir alle sakelui en alle beroepslui,” sê Ferreira. Hy beklemtoon dat die forum ’n tuiste vir alle sakelui wil bied. “Dit maak nie saak hoe groot of klein jou onderneming is en aan watter taal- of rasgroep jy behoort nie, ons wil ’n tuiste vir elkeen wees.”
Hy sê die forum bied ’n plaform vir sakemanne om gemeenskaplike sake aan te spreek en beskik oor kundigheid wat raad oor verskeie aspekte kan gee.
“Dit is belangrik dat lede nie net vra wát die forum vir hulle kan doen nie, maar ook wat hulle vir die forum as ’n besigheid kan beteken.”
Volgens Ferreira is die twee hoofdoelwitte van die forum om ’n volledige databasis van plaaslike besighede op te stel, asook om meer beleggings na Kouga te bring.
“Met ’n volledige databasis van hoeveel besighede daar in Kouga is, asook in watter sektor en hoeveel werksgeleenthede elkeen skep, kan die ekonomiese aktiwiteite van die area bepaal word,” sê Ferreira.
“Dié inligting, wat vrylik beskikbaar sal wees, kan gebruik word om Kouga aktief te bemark en om ondernemings van buite te nooi om hulle hier te vestig of met ons ondernemings sake te kom doen.”
Verder sal daar sterk klem op die bemagtiging van plaaslike sakelui gelé word.
“Dit gaan oor die deel van kennis en vaardighede, asook die bevordering en koestering van innovasie onder plaaslike ondernemings.”
Die forum se bestuur het planne om onderlinge netwerkgeleenthede vir sy lede te verhoog, en werk nou saam met die Kouga-munisipaliteit.
Hulle beoog verder om ’n beleggerskonferensie van stapel te stuur.
Vir meer inligting oor die forum, kontak KBF bestuurder Mariza Roux by 064 747 2486 of office@kougabusinessforum.com.